cyanic-selkie/wikianc huggingface dataset:
אל-וליד בן טלאל
קריירה עסקית
אל-וליד מחזיק גם בערוץ המוזיקה הפופולרי בעולם הערבי רוטאנא (ROTANA) כולל ערוצי א.ר.ת (ART). ברשותו בנקים (כ - United Saudi Commercial Bank, ובנק סיטי), וב-2017, סייע בנק גולדמן סאקס ל"קינגדום הולדינג" לרכוש נתח של 16% בבנק הסעודי "בנק סעודי פראנסי". בין השקעותיו ברחבי העולם - מלון ג'ורג' החמישי ההיסטורי בפריז, מלון סבוי בלונדון, ומלון פלאזה בניו יורק (יחד עם יצחק תשובה הישראלי). הוא גם השקיע ברשת המלונות "אקור", ברשת המלונות Four Seasons, ברובע העסקים קנארי וורף בלונדון, ובפארק השעשועים יורו דיסני בפריז.
אל-וליד היה בין המשקיעים המוקדמים בכמה מהסטארט-אפים הגדולים בעולם, האחרון שבהם, סנאפ, ורכב על הגל שהזניק יזמים צעירים רבים לראש רשימת עשירי העולם והניב לו תשואות נאות. הוא גם צפה את עליית סין כשוק קמעונאות מקוונת עצום, והיה גם אחד המשקיעים המוקדמים ב-JD.com, קמעונאית סינית מקוונת.
הוא הביע ספקנות והתנגדות למטבע הביטקוין ומטבעות דיגיטליים אחרים.
תרומות
אל-וליד תורם 100 מיליון דולר מדי שנה, באמצעות קרן הצדקה הפרטית שלו הפועלת מסעודיה, "קרן הצדקה של הנסיך אל-וליד בן טלאל", רוב תרומותיו הן בעיקר לשיפור החינוך בעולם כולו בכלל ובעולם הערבי בפרט.
הנסיך ידוע כמי שמחלק מתנות נדיבות, ותורם מיליוני דולרים בכל שנה לתושבי סעודיה. הוא נהג לקבל יומיים בשבוע את אזרחי הממלכה שפנו אליו לקבל סיוע, ותרם לאזרחי סעודיה 10,000 דירות ו-10,000 מכוניות. בעבר העניק 25 מכוניות בנטלי לשחקני נבחרת הכדורגל של סעודיה. וב-2017 הציע בציוץ בטוויטר 100 מכוניות בנטלי ל-100 טייסי קרב שהשתתפו במבצע הצבאי של סעודיה נגד המורדים החותי'ם בתימן.
הוא תרם 10 מיליון דולר לעיר ניו יורק אחרי פיגועי 11 בספטמבר ועוד 27 מיליון דולר למשפחות פלסטיניות אחרי מבצע "חומת מגן".
ב-2015, במסיבת עיתונאים בבירת סעודיה, הוא הצטרף ליוזמה של עשירי עולם בה הם מתחייבים לתרום את כל או רוב הונם לאחר מותם, והודיע שיתרום את כל הונו, כ-32 מיליארד דולר, למטרות צדקה, לאחר מותו, וילדיו ימשיכו לנהל את קרן הצדקה הנושאת את שמו. עד אז תרם באמצעות הקרן 3 וחצי מיליארד דולר וסייע בה לפרויקטים ב-92 מדינות בעולם. "התחייבותי לתרום לצדקה תסייע לבנות גשרים שיעודדו הבנה בין תרבויות, פיתוח קהילתי, העצמת נשים, פתיחת אפשרויות בפני צעירים, הבטחת סיוע חיוני במקרים של אסונות, ויצירת עולם סבלני ומקבל יותר", אמר. כן אמר שנהג כן בהשראת קרן ביל ומלינדה גייטס, ובתגובה שיבח אותו גייטס על "התחייבותו הנדיבה שתרחיב משמעותית את העבודה הנפלאה שכבר עושה הקרן שלו".
פרסום, יחצנו"ת ודירוג עולמי
אל-וליד חי חיי רהבה, רכושו כולל ארמונות ובתי פאר רבים, יאכטות ומטוסים פרטיים מצועצעים בעושר מנקר עיניים. הוא חובב ארוחות צמחוניות. הנסיך מרבה לפרסם את עושרו, ומעודד את השימוש בכינוי שדבק בו - "הבאפט של ערב".
הוא הופיע פעמיים בשער הטיים 100, ועל דירוגו העולמי ניטשה מחלוקת קשה בינו לבין המגזין הכלכלי "פורבס":
עד שנת 2005, שווי הונו הגיע לכעשרה מיליארד דולר, והפך אותו לאחד מעשרת האנשים העשירים ביותר בעולם באותו הזמן. בשנת 2006 הונו הוערך על ידי רשימת המיליארדרים של המגזין "פורבס" בכ-20 מיליארד דולר - השמיני מבין עשירי העולם. מיולי 2007 איבדו מניות סיטיגרופ 90% מערכן, ומניות "קינגדם הולדינג" איבדו 60% בין תחילת 2008 לתחילת 2009, והדבר מחק שמונה מיליארד דולר מהונו, והפיל את השווי נטו שלו ל-13.3 מיליארד דולר בלבד, ברשימת המיליארדרים של "פורבס" לשנת 2009.
אולם בתחילת 2010 החלו מניות "קינגדם הולדינג" במה שנראה כהתאוששות מפליאה, ועלו ב-57% בעשרת השבועות שקדמו ליום בחודש פברואר בו מחליט "פורבס" סופית על הערכים ברשימת המיליארדרים של אותה שנה, זאת בעוד שמניית סיטיגרופ צנחה באותו זמן ב-20%. דירוגו עלה באותה שנה ל-19, בשווי 19.4 מיליארד דולר.
ב-2011 חזר הדפוס זה על עצמו, ובעשרת השבועות לפני ש"פורבס" נעל את הרשימה, עלו מניות "קינגדם הולדינג" ב־31%, בזמן שמדד המניות הסעודי עלה ב-3% באותה תקופה, ומדד S&P 500 הוסיף 9,%, והוא סיים במקום ה-26, בשווי מוערך של - 19.6 מיליארד דולר.
הדבר קרה שוב ב-2012, אז טיפסה מניית "קינגדם הולדינג" ב-56% במהלך עשרת השבועות שלפני אמצע פברואר, תקופה שבה עלה השוק הסעודי ב-11% בלבד ו-S&P 500 הוסיף רק 9%. באותה שנה הוא היה במקום ה-29, עם הערכה של 18 מיליארד דולר, לאחר ש"פורבס" לא התחשב בטענותיו לגבי רבים מהנכסים שאינם כלולים ב"קינגדם הולדינג".
בהמשך נאבקו הנסיך והמגזין "פורבס" בפומבי. ב-2013, לאחר שהמגזין אמד את הונו ב-20 מיליארד דולר (מקום 26), הנסיך החרים את רשימת המיליארדרים של המגזין וניתק את קשריו עימם, כשלטענתו הונו גבוה ב-9.6 מיליארד דולר מאומדן זה, וישנה הפליה גזענית בין העשירים. מנגד כתב קארי א. דולאן במגזין מאמר בו האשים את הנסיך במניפולציות, סיפר על ניסיונותיו להתקרב לתקשורת, להגדיל סיפורים אודותיו ולנפח את הונו. הנסיך מצידו הגיש תביעות משפטיות נגד המגזין שעלו לו מיליונים.
פוליטיקה
למרות קשריו המשפחתיים, נמנע אל-וליד מלעסוק בפוליטיקה בארצו באופן רשמי. אך הוא נחשב לפנים המסחריות של ארצו, מתבטא לא פעם בתקשורת בנוגע לעולם הפיננסי, ומרבה להתחכך במנהיגים עולמיים, ולהשפיע בעניינים מדיניים.
ב-2003 הוא צולם מאחורי ג'ורג' וו. בוש, עבדאללה מלך ירדן, יורש העצר הסעודי דאז עבדאללה, ונשיא מצרים חוסני מובארק. ב-2005 הופיעה הביוגרפיה המאושרת שלו, "אל־וליד: איש עסקים, מיליארדר, נסיך", ובגב הספר הופיעה תמונה זו כשאל-וליד בחזיתה, בעריכת פוטושופ, כפי שהודה בעצמו מאוחר יותר בריאיון ל"פורבס".
כאשר שערוריית האזנות טלטלה את אחד הצהובונים שבבעלות משפחת מרדוק, ב-2011, התראיין אל-וליד ב-BBC ואמר כי רבקה ברוקס, מנכ"לית חטיבת העיתונים של ניוז קורפ שבבעלות מרדוק, ושהוא מושקע בה, חייבת להתפטר, ברוקס התפטרה למחרת.
באותה שנה, במהלך הקמפיין לבחירות לנשיאות ארצות הברית, אמר שדונלד טראמפ (ממנו קנה יאכטה) הוא "בושה", זאת בשל קריאתו לאסור על כניסת מוסלמים לארצות הברית. טראמפ הגיב ש"הנסיך בן טלאל המטומטם רוצה לשלוט בפוליטיקאים האמריקנים עם הכסף של אבא שלו. לא אאפשר זאת כאשר אבחר לנשיא". עם זאת, כשטראמפ ניצח בבחירות, בירך אותו אל-ווליד על כך.
ב-2017, נפוצו בתקשורת תמונות של אל-וליד צוחק עם נשיא צרפת לשעבר, ניקולא סרקוזי. זאת לאחר שסרקוזי ביקש להצטרף לדירקטוריון רשת המלונות "אקור", ש"קינגדום הולדינגס" מחזיקה ב-5.8% ממניותיה.
אישומים ומעצר
באוגוסט 2008 הוא נחשד שאנס דוגמנית בת 20 בשיט בים התיכון ביאכטה. תיק האונס נפתח מחדש בשנת 2011 בספרד, וב-2012 בוטלו האישומים נגדו.
ב-4 בנובמבר 2017, הוא נעצר במלון ריץ' קרלטון יחד עם עוד 10 נסיכים, ארבעה שרים מכהנים ועשרות שרים לשעבר. על ידי גוף חדש למלחמה בשחיתות שהוקם תחת יורש העצר הסעודי, הנסיך מוחמד בן סלמאן, ככל הנראה כדי להסיר את המכשולים הניצבים בפני האחרון בדרכו לשלטון אבסולוטי ולשינוי כלכלת הממלכה, ללא מתנגדים מבית. ההאשמות נגדו כללו הלבנת כספים, שוחד וסחיטה של פקידים. נטען שהוא עבר עינויים במעצר, וכי הרשויות דורשות עבור שחרורו 6 מיליארד דולר. הונו צנח בכ-2 מיליארד דולר והוא ספג הפסדים כספיים בירידת ערך עסקיו. ראשי מדינות ואנשי עסקים בולטים שביקרו בריאד העלו את סוגיית מעצרו בפני המלך סלמאן ובנו.
לקראת סוף ינואר 2017, הוא נתן ראיון ראשון של חצי שעה מאז מעצרו, בו המשיך לטעון לחפותו משחיתות, ואמר שהוא מצפה לשליטה מלאה בהחזקותיו הגלובליות. הוא טען שאין לו מה להסתיר, שכליאתו היא אי הבנה, והוא תומך ברפורמות של יורש העצר, "אין אישומים. יש רק דיונים ביני לבין הממשלה... אני מאמין שהכל ייגמר תוך כמה ימים". בראיון ניסה להפריך את השמועות על יחס גרוע כלפיו וכי הועבר לכלא, וערך סיור בסוויטה המפוארת שלו ותיאר את חייו כנוחים, "אמרתי לממשלה שאני אשאר פה כמה שהם רוצים, משום שאני רוצה שהאמת תצא לאור על כל העסקות שלי וכל דבר שקשור אלי", וטען שהוא מוחזק בבית המלון כי "יש אי הבנה והיא תובהר, אז אני רוצה להישאר פה עד שהסיפור הזה ייגמר לחלוטין והחיים ימשיכו". עם זאת הוא נראה רזה יותר, שיערו האפיר, וזקנו צמח, מאז הופעתו האחרונה בתקשורת, ולפי דיווחים בלתי רשמיים, הריאיון הנינוח כביכול היה אחד התנאים לשחרורו מעט לאחר מכן ב-27 בינואר 2018.
עם זאת, נאסר עליו לצאת מסעודיה, ולפי חלק מהמקורות הוא אף נתון במעצר בית. מקורות המקורבים לחצר המלוכה גורסים שהוא שוחרר לאחר עסקה עם השלטונות, בה נאלץ להיפרד מכמה מנכסיו אך דרש שלא יואשם בפומבי בשחיתות ובהלבנת הון. עם שחרורו זינקו מניות חברת ההחזקות שלו.
אמירה אל-הייב
אמירה אל-הייב (בערבית: اميرة الهيب; נולדה ב-1985) היא הבדואית הלוחמת הראשונה בצה"ל. את שירותה הצבאי עשתה במשמר הגבול.
ביוגרפיה
אל-הייב נולדה בכפר הבדואי טובא שבגליל העליון, סמוך לראש פינה. יש לה חמישה אחים. כשמלאו לאמירה מספר חודשים עברה המשפחה לוואדי אל-חמאם שם הצטרפה לחמולה של האם נעמת. אל-הייב למדה בבית הספר היסודי בוואדי אל-חמאם ואחר כך, בתיכון בטובא-זנגרייה.
הכפר ואדי אל-חמאם יושב על אדמות מינהל מקרקעי ישראל, ורוב תושביו, כולל משפחת אל-הייב, גרו במשך מספר שנים בסככות וצריפי פח. במשך הזמן עברו המשפחות לבתי קבע וחוברו לרשתות המים והחשמל. בעת היותה נערה נהרס הצריף הישן של המשפחה על ידי המנהל בטענה שמדובר בבנייה לא חוקית, ובני המשפחה עברו לבית הקבע החדש שלהם שבנייתו לא הושלמה.
אחד מאחיה של אמירה הוא סמל תייסיר אל-הייב מהגדס"ר, שנידון לשמונה שנות מאסר על הריגת טום הורנדל, פעיל השמאל מתנועת הסולידריות הבינלאומית שנורה בשנת 2003 ברפיח בעת שהתקרב לעמדה צבאית.
בהיותה בת 19, בשנת 2003, רצתה אל-הייב להתגייס לצה"ל. הדבר עורר התנגדות עזה בקרב חלק מהחברה הבדואית, בעיקר מצד אנשי דת ותומכי התנועה האסלאמית, שכן למרות שגיוס גברים בדואים לצה"ל הוא עניין שבשגרה, גיוס נשים בדואיות היה בגדר טאבו בחברה זו. בין היתר נרגם בית המשפחה באבנים.
אל-הייב עברה את הטירונות פעמיים בגלל בעיות שפה, אך לבסוף הוכשרה כלוחמת רובאי 05 והוצבה במשמר הגבול.
ראשוניותה של אל-הייב זכתה לפרסום רב, ובין היתר נפגשה עם הרמטכ"ל ועם נשיא המדינה, משה קצב.
בעקבות גיוסה של אל-הייב החלו נשים בדואיות נוספות להתגייס לצה"ל.
נוקליאוסינתזה כוכבית
נוקליאוסינתזה כוכבית (באנגלית: Stellar nucleosynthesis) היא תאוריה מדעית ומונח המשמש לתיאור הנוקליאוסינתזה, כלומר תגובות הגרעיניות המייצרות גרעינים חדשים, המתרחשות בכוכבים ובונות את היסודות הכבדים.
תחילת הפענוח של התהליך התרחשה בראשית המאה ה-20, כאשר התברר לראשונה כי האנרגיה המשתחררת בתגובות גרעיניות אחראית לאורך חייה של השמש כמקור חום ואור. תהליך הפקת האנרגיה העיקרי בשמש הוא היתוך גרעיני של מימן והפיכתו להליום, כאשר הטמפרטורה הנמוכה ביותר שבה התהליך מתרחש היא כ-3 מיליון קלווין.
היסטוריה
ארתור אדינגטון היה הראשון שהציע ב-1920 שהכוכבים מפיקים אנרגיה באמצעות היתוך מימן והליום, תוך התבססות על מדידותיו של פרנסיס ויליאם אסטון. ג'ורג' גאמוב הסיק ב-1928 שניתן לתאר את מה שמכונה כיום גורם גאמוב בנוסחה קוונטית. הנוסחה נתנה את ההסתברות לקרב שני גרעיני אטום במידה מספקת על מנת שהכוח הגרעיני יתגבר על מחסום קולון. גורם גאמוב שימש את אטקינסון ופריץ הוטרמנס בעשור שלאחר מכן, ומאוחר יותר את גאמוב עצמו ואדוארד טלר, על מנת לגזור את הקצב שבו תגובות גרעיניות יתרחשו בטמפרטורה הגבוהה שבגרעיני כוכבים.
הפגמים בתאוריה של גאמוב החלו להצטבר במהירות, והתחלת האירועים הללו הייתה עם פרסומו של מאמר ביקורת ב-1957 על ידי מרגרט ברבידג', ג'פרי ברבידג', ויליאם אלפרד פוֹלֶר ופרד הויל עצמו. במאמר זה קובצו והוגדרו המחקרים הקודמים, ועל פיהם נבנתה תמונה רחבה שסיפקה הסבר טוב לשכיחות היחסית של היסודות. שיפורים משמעותיים נוספים נוצרו על ידי אלסטיר קמרון ודונלד קלייטון. קמרון הציג תאוריה משלו (בהשראתו של הויל) על הנוקליאוסינתזה. הוא שילב מחשבים בפתרון חישובים תלויי-זמן הנוגעים לאבולוציה של מערכות גרעיניות. קלייטון חישב לראשונה באופן התלוי בזמן את תהליך s, תהליך r, שריפת צורן והפיכתו ליסודות מקבוצת הברזל. הוא גם גילה את הכרונולוגיה הרדיוגנית הדרושה על מנת לקבוע את גילם של היסודות. שדה המחקר כולו פרח בשנות ה-70.
תגובות עיקריות
התגובות החשובות ביותר בנוקליאוסינתזה כוכבית הן:
לקריאה נוספת
E.M. Burbidge, G.R. Burbidge, W.A. Fowler, F. Hoyle, "Synthesis of the Elements in Stars". Reviews of Modern Physics. 29 (4): 547-650 (1957). doi:10.1103/RevModPhys.29.547  ׂ(B2FH)
לויד ניל
לויד ניל (באנגלית: Lloyd Neal; נולד ב-10 בדצמבר 1950) הוא כדורסלן עבר אמריקאי, אשר שיחק בקבוצת פורטלנד טרייל בלייזרס מליגת ה-NBA בין השנים 1972–1979. ממוצעיו הכוללים לאורך הקריירה הם 11.1 נקודות, 7.7 ריבאונדים ו-1.5 אסיסטים למשחק.
בעונת זכה באליפות ה-NBA כשחקן הטרייל בלייזרס, ובמרץ 1979 הפרישה הקבוצה את גופייתו, עם המספר "36".
ביוגרפיה
בדראפט ה-NBA 1972 נלקח ניל בבחירה ה-31, על ידי פורטלנד טרייל בלייזרס. בעונתו הראשונה ב-NBA קלע 13.4 נקודות והוריד 11.8 ריבאונדים בממוצע למשחק, ובסיומה נבחר לחמישיית הרוקיז של העונה. בעונת סייע לפורטלנד לזכות באליפות ה-NBA הראשונה בתולדותיה, כשקלע 6.8 נקודות למשחק כמחליפם מהספסל של ביל וולטון ומוריס לוקאס. בסיום עונת פרש ניל ממשחק לאחר 7 עונות, בגיל 28.
במרץ 1979 הפריש מועדון הטרייל בלייזרס את גופייתו של ניל, עם המספר "36", ובהמשך זכו לכבוד זה שישה שחקנים נוספים מקבוצת האליפות של עונת 1977. הפרשת גופייתו של ניל, כמו גם אלו של חבריו לקבוצה בוב גרוס, דייב טוורדזיק ולארי סטיל, נחשבת בעיני רבים כ"לא מוצדקת".
Thirty Seconds to Mars
Thirty Seconds to Mars (בתרגום חופשי: "30 שניות למאדים") היא להקת רוק אלטרנטיבי מלוס אנג'לס שבקליפורניה. סולנה הוא השחקן ג'ארד לטו, בה הוא גם מנגן בגיטרה וכותב את השירים.
הקמה
הלהקה נוסדה בשנת 1998 כפרויקט קטן ומשפחתי על ידי האחים ג'ארד ושאנון לטו. לאחר מכן מאט וואכטר הצטרף ללהקה כבסיסט וכנגן קלידים. בעקבות חיפוש גיטריסט, הצטרף טומו מיליסיביק (אחרי שסולון ביקסלר וקווין דרייק עזבו את הלהקה).
מריאיון עם וירג'ין רקורדס: "[שם הלהקה] בעצם מגיע מתזה (עבודת גמר) שהלהקה מצאה באינטרנט שנכתבה ממרצה לשעבר בהארוורד. אחד מהפרקים בתזה נשא את הכותרת "30 שניות למאדים", שבו הוא מרחיב ומדבר על הגידול בטכנולוגיה שבני האדם משתמשים בה, ושאנחנו בעצם כמעט 30 שניות ממאדים. דבר זה מסמל עבורנו, בקצרה, את המוזיקה שלנו."
אף על פי שג'ארד לטו הוא שחקן הוליוודי, הוא מעדיף שלא להשתמש במעמד זה על מנת לקדם את הלהקה; למעשה, הוא מסרב להופיע באירועים בהם שמו הוזכר למטרות קידום הלהקה.
אלבום הבכורה (2002–2005)
אלבומם הראשון, ששמו כשם הלהקה, הופק על ידי בוב אזרין ויצא ב-13 באוגוסט 2002. האלבום נמכר בלמעלה ממאה אלף עותקים, אך זכה לביקורות מעורבות. שני סינגלים מהאלבום זכו להצלחה - "Capricorn" ו-"Edge Of The Earth", כשהאחרון הגיע למקום ה-31 בטבלת ה-U.S. Mainstream Rock.
שמו של האלבום היה אמור להיות "Welcome to the Universe", ונושאו הכללי הוא המאבק האנושי. "Revolution", שיר שהוקלט עבור האלבום, לא נכלל באלבום בשל המילים שלו שלא תאמו לרעיון הכללי של האלבום, והעובדה שהן היו יכולות להתפרש בצורה לא נכונה. בסופו של דבר, הלהקה בחרה שלא לכלול את השיר באלבום לאור פיגועי 11 בספטמבר 2001.
שתי רצועות נוספות הוקלטו עבור האלבום: "Phase 1: Fortification" נכלל בדיסק סינגל של "Capricorn" שיצא בבריטניה, ו-"Anarchy in Tokyo" שנכלל כרצועת בונוס בהוצאה היפנית של האלבום.
הופעתו הראשונה עם הלהקה של הגיטריסט החדש, טומו מיליסיביק, הייתה ב-3 בפברואר 2003 ב-"The Late Late Show with Craig Kilborn", בה ניגנו את "Edge of the Earth".
A Beautiful Lie (2005–2008)
אלבומם השני, "A Beautiful Lie", יצא לחנויות ב-30 באוגוסט 2005. מאחר שהאלבום הועלה באופן בלתי־חוקי לאינטרנט חמישה חודשים לפני מועד יציאתו הרשמי, הלהקה החליטה לכלול בו שתי רצועות בונוס: "Battle Of One" (שיר מקורי שהיה אמור להיות שיר הנושא של האלבום) ו-"Hunter" (גרסת כיסוי לשיר של ביורק). כצעד נוסף לקידום האלבום, הלהקה צירפה "כרטיסי זהב" ב-12 עותקים, שזיכו את בעליהם בכניסה חינם לכל הופעה של הלהקה, ולגישה לאחורי הקלעים.
ב-31 באוגוסט 2006, הלהקה זכתה בפרס ה-MTV2 עבור הווידאו קליפ של "The Kill" ב-MTV Video Music Awards, אחת משתי המועמדויות שלהם. המועמדות השנייה הייתה עבור קליפ הרוק הטוב ביותר. עלילת הקליפ מבוססת באופן רופף על עלילת הסרט "הניצוץ". "A Beautiful Lie" זכה להצלחה ניכרת, ובינואר 2006 אף הגיע למעמד של אלבום פלטינה עבור הפצה של מעל למיליון עותקים.
באוקטובר, הלהקה החלה את סיבוב ההופעות שלה "Welcome to the Universe".
ב-20 בנובמבר, הקליפ לסינגל השלישי שלהם "From Yesterday" שאורכו כ-13 דקות, שודר לראשונה ב-MTV2. זהו קליפ הרוק האמריקאי הראשון שצולם בשלמותו במקדש ברפובליקה העממית של סין, ובוסס באופן רופף על הסרט "הקיסר האחרון".
ב-1 במרץ 2007 הודיע לטו באחת ההופעות כי הבסיסט מאט וכטר עוזב את הלהקה, משום שהוא רוצה לבלות עוד זמן עם משפחתו. באותה הופעה השתוללו המעריצים וכאשר לטו החל לרדת מהבמה לכיוונם, אלו רצו לכיוונו ולטו נפגע ושבר את אפו.
ב-29 באפריל 2007 הלהקה הופעה ב- MTV Australia Video Music Awards, והייתה מועמדת לשלושה פרסים, מתוכם היא זכתה בווידאו הרוק הטוב ביותר ווידאו השנה על "The Kill".
ב-11 בדצמבר 2009, לפי הבלוג של רדיו AOL, בעקבות הצבעות של מאזיני התחנה, "The Kill" זכה בשיר הרוק האלטרנטיבי הטוב ביותר של העשור (Top Alternative Song of the Decade of the 2000s).
This Is War (2008–2013)
באוגוסט 2008, וירג'ין רקורדס, חברת התקליטים של הלהקה, הגישה תביעה בסך 30 מיליון דולר כנגד הלהקה, בטענה שהם סירבו ליצור שלושה אלבומים כפי שהיה כתוב בחוזה. על פי תביעתם, הלהקה התכחשה לחוזה מ-1999.
בריאיון ל-MTV מוקדם יותר באותה השנה, ג'ארד לטו אמר שהם מקווים להוציא את אלבומם השלישי עד קיץ 2009, ובנוסף הוא נתן מידע לגבי המשמעות העומדת מאחורי האלבום: "אני חושב שהאלבום הזה מדבר על אמונה, על נושאים רוחניים, וזה במקרה גם מה שאנחנו חושבים ומדברים עליו בחיינו כרגע. כשהאלבום הקודם יצא אמרתי שאני רוצה להרוס את האלבום הראשון, ואני חושב שעשינו את זה. לקחנו מפנה דרמטי מהראשון לשני, ואני חושב שהאלבום החדש הזה הולך באותה הדרך. זה מאוד מרגש עבורינו, ואנחנו מאוד נלהבים".
בגיליון של ה-11 בפברואר של המגזין Kerrang!, התגלה ששם האלבום החדש יהיה "This Is War".
ג'ארד לטו, סולן הלהקה, פרסם כמות קטנה של מידע לגבי הנסיעה שלו להוואי, והקלטת שיר בשם "Hurricane" עם קניה וסט, שנכלל בסופו של דבר באלבום האולפן השלישי של הלהקה - This is War.
ב-28 באפריל, התביעה בין הלהקה לבין EMI בוטלה. זמן קצר אחרי ההודעה על ההסדר שביטל את התביעה, ג'ארד לטו והלהקה סיפרו לחדשות MTV שתאריך הוצאת האלבום החדש נדחה מאפריל 2009 לספטמבר באותה השנה. אף על פי שתאריכי הוצאת האלבום שונו פעמים רבות, הלהקה לבסוף הוציאה את האלבום ב-9 בדצמבר 2009.
ב-18 באוגוסט 2010 הופיעו חברי הלהקה בביתן 1 בגני התערוכה שבתל אביב, כחלק מסיבוב ההופעות העולמי Into The Wild.
2021–הווה: It's the End of the World but It's a Beautiful Day
ב-5 באוקטובר 2021, לטו הכריז שהוא יופיע בשיר עם Illenium בשם "Wouldn't Change a Thing". ב-27 באוגוסט 2022, הלהקה הכריזה על גרסה לציון 20 שנה לאלבום הבכורה שלהם. ב-22 בפברואר 2023, הוכרז שהלהקה תנגן בפסטיבל "When We Were Young" ב-22 באוקטובר.
ב-8 במאי, הלהקה הוציאה את "Stuck", הסינגל המוביל מתוך אלבום האולפן השישי שלהם, It's the End of the World but It's a Beautiful Day, שייצא ב-15 בספטמבר. הרצועה השנייה מהאלבום, "Life Is Beautiful", יצאה כסינגל שיווקי ב-9 ביוני. ב-14 ביולי יצא השיר השלישי מהאלבום "Get Up Kid".
לוגו
לוגו הלהקה הוא עוף חול (לו הלהקה קראה "מית'רה") הנושא את הביטוי בלטינית "Provehito In Altum", המוטו של הלהקה. תרגום חופשי של ביטוי זה אומר "שגר אל המצולות". הלוגו היה אמור ללוות את קידום האלבום הראשון בלבד, בעוד לאלבום השני נוצר לוגו ה-Trinity שהורכב משלוש גולגולות ושלושה חצים המצביעים פנימה, מלווים בשם הלהקה ובמוטו שלה.
האשלון
אשלון הוא צורת לחימה של נפוליאון שפירושו "לתקוף בגלים". האשלון היא קבוצה רחוב שמטרתה לפרסם את הלהקה. האשלון מסייעים בהבאת קהל להופעות, יצירת קשר עם תחנות רדיו מקומיות ובקשת שידור של השירים שלהם, תליית פוסטרים, הצבעה בעד הלהקה במועמדויות שונות ועוד. "Echelon" הוא גם השם של אחת מהרצועות באלבום הראשון.
סגנון מוזיקלי, ז'אנר והשפעה
לפי מבקרים שונים, הלהקה נכללה בז'אנרים של הארד רוק, נאו-פרוגרסיב, מטאל מתקדם, מטאל אלטרנטיבי ופוסט-גראנג'.
יונג וילנה
"יוּנְג וילנה" (בכתיב יידי: יונג-ווילנע; יידיש: "וילנה הצעירה"), או בשמהּ המלא "שרייבער און מאַלער גרופע יונג-ווילנע" (יידיש: קבוצת הסופרים והציירים 'וילנה הצעירה'), הייתה חבורה ספרותית יהודית-יידישאית בעיר וילנה, שפעלה משנת 1927 ועד לשלהי שנות ה-30.
Thirty Seconds to Mars
שירים אקוסטיים
הלהקה הקליטה גרסאות אקוסטיות לשירים מאלבומם השני A Beautiful Lie. חלק משירים אלה נכללו בכמה גרסאות של האלבום.
יונג וילנה
ראשית פרסומה של החבורה היה בשנת 1927, בכינוס ספרותי בווילנה, והמשכו מעל גבי העיתון "ווילנער טאָג", היומון של וילנה. עורך העיתון, זלמן רייזן, פרסם את יצירות חברי הקבוצה בהבלטה גדולה וחזה להם עתיד ספרותי מבטיח.
Thirty Seconds to Mars
שירים שלא נכנסו לאלבומים
גרסאות דמו של שירים מאלבום הבכורה של הלהקה בעל אותו השם גם הן היו שונות מעט, ולהן היו גם שמות שונים. לדוגמה, "Fallen" נקרא קודם לכן "Jupiter", ו-"Year Zero" נקרא קודם לכן "Hero". גרסאות דמו נוספות הקיימות הן ל-"Buddha for Mary" ול-"93Million Miles", כשבמקור, המילים של האחרון התייחסו ללהקה "Deadsy", שחבריה Dr. Nner ו-P. Exeter Blue I סיפקו תזמור נוסף בחלק מהרצועות, אך הליריקס שונו לאחר ששתי הלהקות נהיו מעורבות במחלוקות שונות.
יונג וילנה
חבורת היוצרים של וילנה הצעירה מנתה יוצרים רבים, ובהם: המשורר והסופר חיים גראדה, המספר והמשורר שמריהו קצ'רגינסקי, המשורר אברהם סוצקבר, המשורר פרץ מירנסקי, המשורר אברהם לב (שעלה לימים לארץ והיה בין מייסדי קיבוץ גבעת השלושה, אביו של העיתונאי יגאל לב), המשורר לייזר וולף, המשורר שמשון כהן, הסופר משה לוין. הציירים הצעירים שנמנו עם החבורה היו בן-ציון מיכתם, רוזה סוצקבר וש. עפרון. רובם היו חניכי המוסדות היידישאים, ובעלי השקפות שמאליות קיצוניות, הקרובות למפלגה הקומוניסטית. רובם לא היו ציוניים ולא חובבי עברית. המשורר אברהם סוצקבר למשל, חרף ריבוי שנות ישיבתו בישראל, המשיך ליצור ביידיש.
Thirty Seconds to Mars
שירים שלא נכנסו לאלבומים
במהלך הופעותיהם החיות, הלהקה הציגה לראשונה שני שירים חדשים, שלפי השמועות אחד מהם היה אמור לסגור את האלבום החדש - "Some Other Sun". גם "The Believer" נכתב בתחילה עבור האלבום הראשון אך נגנז במהלך ההקלטות. בנוסף היו שירים שבוצעו בהופעות החיות כגון "Sisters of Heresy" ו-"Under Pressure / Pressure". שיר נוסף מאותו הסוג, "Revenge", נכתב עבור האלבום השלישי "This Is War" אך נגנז גם הוא.
יונג וילנה
החבורה הוציאה כתב עת ספרותי בשם "יונג-ווילנע", שהחוברת הראשונה שלו נדפסה בשנת 1934. על אף שלא היו שותפים להסכמה ספרותית ויצרו כל אחד בסגנון וברוח אחרת, היו ליוצרים הצעירים של יונג וילנה מספר דברים משותפים: האמונה הגמורה בלשון היידיש כלשון העם היהודי, עניין רב בחיים היהודיים בליטא פולין ומזרח אירופה, יניקה מנופי מולדתם ליטא, ומשירי העם הליטאיים, והערצה של המרכז הרוחני היהודי של וילנה, שכונתה אז "ירושלים דליטא".
Thirty Seconds to Mars
שירים שלא נכנסו לאלבומים
בספטמבר 2007 הלהקה הקליטה גרסת כיסוי לשיר "Stronger" של קניה ווסט עבור "BBC Radio 1's Live Lounge".
יונג וילנה
החבורה התפוררה מעצמה עוד לפני המלחמה, ויוצריה פנו איש לעברו וליצירתו. רובם הושמדו בשואה, אבל אחדים היגרו לארצות הברית, ומעטים גם נאחזו בארץ. יצירתם החדשנית הייתה חלק מתהליך מהפכני ומעמיק שעבר על לשון היידיש ותרבותה, שאלמלא השואה וההשמדה, אפשר והייתה מתפתחת ללשון מודרנית וחילונית, ותופסת מקום של כבוד בין לשונות אירופה.
Thirty Seconds to Mars
שירים שלא נכנסו לאלבומים
בפברואר 2008 הלהקה הופיעה עם שיר לראשונה במהלך ה"Blood Ball" האירופאי הראשון במילנו, איטליה. לטו אמר שהשיר נקרא "Old Blues Song". לאחר מכן הוא חשף את השם האמיתי של השיר - "Guillotine" (גיליוטינה).
ב-29 במרץ 2010, הלהקה חזרה ל-"BBC Radio 1's Live Lounge", שם הם הקליטו גרסת כיסוי לשיר "Bad Romance" של ליידי גאגא.
פרסים
"30 שניות למאדים" זכו ב-42 פרסים מתוך 65 מועמדויות. הרשימה המופיעה כאן היא רשימה חלקית בלבד.
Behind These Hazel Eyes
Behind These Hazel Eyes הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן השני שלה, Breakaway. השיר יצא לאור ב-12 באפריל 2005, על ידי חברת התקליטים תקליטי RCA, כסינגל השני מתוך האלבום.
השיר הגיע למקום השישי במצעד הבילבורד הוט 100.
רקע וכתיבה
השיר נכתב על ידי קלי קלרקסון ביחד עם מקס מרטין וד"ר לוק והופק על ידי מרטין וד"ר לוק גם כן. איגוד תעשיית ההקלטות האמריקאי העניק לשיר את תואר הפלטינה על מכירות של למעלה ממיליון עותקים במדינה, מה שהופך אותו לאחד משיריה הנמכרים ביותר של קלרקסון.
הווידאו קליפ הרשמי של השיר הועלה ליוטיוב במרץ 2010, תוך שצבר למעלה מ-60 מיליון צפיות.
המכבים הקדמונים
המכבים הקדמונים (באנגלית: Order of Ancient Maccabeans) היה ארגון סתרים ציוני, שמטרותיו היו הושטת עזרה לחברים הנתונים בצרה, בדומה לארגונים בריטיים דומים של עזרה הדדית. הארגון נוסד בלונדון בשנת 1896 על ידי אפרים איש כישור - סופר עברי ואיש חובבי ציון. איש כישור שעמד בראש הארגון, שימש כמצביא העליון (High Commander) הראשון של הארגון. חבר ידוע אחר בארגון היה בוריס שץ.
באביב 1897 יצאה בארגון תומאס קוק ובנו משלחת מטעם המכבים הקדמונים שכללה את ישראל זנגוויל והרברט בנטוויץ' לביקור בארץ ישראל. אברהם לודויפול נלווה למשלחת בדרכה לארץ ישראל ותיאר אותה ברשימותיו "בארץ אבות" שפורסמו בהצפירה.
בדומה לארגון הבונים החופשיים, גם בארגון זה התקיימו טקסים סודיים שבהם השתמשו בבגדים ובסימני היכר מיוחדים.
כארגון ציוני, נכללו בין מטרותיו גם נאמנות לתנועה הציונית, תמיכה כלכלית בה, ותמיכה באידיאל של עבודה מעשית בארץ ישראל. הארגון גם שלח צירים לקונגרסים הציוניים, וסיסמתו הייתה "בעד עמנו ובעד ערי אלוקינו".
הארגון גם ייסד את "חברת הקרקע המכבית בע"מ" (Maccabean Land Company Ltd) כדי לרכוש באמצעותה קרקעות בארץ ישראל. בשנת 1922 רכשה החברה 5,000 דונם שעליהם מספר מבנים, בסביבת תל גזר. לאחר שבעלי המניות האנגלים לא התיישבו במקום, וניסיונות התיישבות אחרים לא צלחו, הועברו האדמות לקרן הקיימת לישראל ובמקום הוקם קיבוץ גזר.
בין חברי המסדר נמנו חיים ויצמן, נורמן בנטוויץ', ישראל זנגוויל, ארנסט בוריס צ'יין, מרדכי זאב חבקין וכן הרבנים הראשיים של אנגליה, יוסף צבי הרץ וצבי הרמן אדלר. ויעקב מוזר, ראש עיריית ברדפורד באנגליה.
לארגון היו סניפים שונים ברחבי אנגליה וארץ ישראל, והם נקראו "משואות". "משואת ירושלים" שנוסדה בשנת 1907 נחשבת לאחת הידועות שבהן. משואת ירושלים נוסדה על ידי מרדכי זילברמן-כספי (1885) בבית הוריו בנחלת שבעה. בין החברים היו מרדכי צבי אילן, מנהל בית-הספר תחכמוני, ודוד ילין, סופר ולימים מייסד הסמינר למורים ופרופסור באוניברסיטה העברית. המזכיר הראשון של המשואה היה זאב ליבוביץ.
אלברטירשה
אלברטירשה (בהונגרית: Albertirsa; הלחם של שמות הכפרים שהרכיבו אותה - אלברטי ואירשה) היא עיר במחוז פשט שבמרכז הונגריה.
הקהילה היהודית
היהודים הראשונים באירשה הגיעו בשנת 1746 (ה'תק"ו), רובם סוחרים ובעלי מלאכה, וכמה שנים לאחר מכן התארגנה גם קהילה באלברט. תקנון הקהילה שנשמר נכתב בשנת 1772. בעיר היו לבסוף שני בתי כנסת, בית ספר, תלמוד תורה, חברה קדישא וארגונים קהילתיים שונים.
החוקים האנטי-יהודיים המפלים שחוקקו במיוחד אחרי שנת 1938 (במיוחד החוק היהודי השני והחוק היהודי השלישי) פגעו בפרנסתם ובמעמדם של יהודי העיר. משנת 1941 נלקחו גברים יהודים בגילאי 40-20 מהעיר לשרות העבודה (עבודות כפייה לגברים יהודיים עבור הצבא ההונגרי). ב-4 באפריל 1944 חויבו יהודי העיר לענוד טלאי צהוב על בגדם, להסתגר בבתים ולמסור תכשיטים וחפצי ערך לשלטונות. ובסוף חודש מאי הובלו לגטו מונור משם הוסעו למחנה ההשמדה אושוויץ בחודש יוני.
לאחר מלחמת העולם השנייה חזרו כמה ניצולים לאירשה אך בעקבות רוחות האנטישמיות שעדיין שררו באזור, לא נשארו.
רבני המקום
לקהילה היו במשך השנים מספר רבנים: רבה הראשון של קהילת אירשה היה הרב אברהם פרסבורגר, שכיהן כרב הקהילה מה'תקמ"ד עד לפטירתו בה'תקמ"ט. הוא ייסד את ה"חברה קדישא" של הקהילה.
לאחריו היו הרב אלעזר קרפלס, תלמידו של הנודע ביהודה שכיהן כרב המקום 3 שנים בשנות ה-90 של המאה ה-18, הרב דוב בער אשכנזי שכיהן במקום 5 שנים, עד לפטירתו (ה'תקס"ח-ה'תקע"ג) ולאחריו הרב עמרם רוזנבוים ששימש כרב העיר עד לשנת ה'תק"ף. לאחר הרב רוזנבוים כיהן הרב משה בודק כרב המקום.
הדיונה הגדולה
הדיונה הגדולה באשדוד היא דיונה הנמצאת ב"פארק החולות" הנמצא בקצה הדרום-מזרחי של העיר אשדוד. הדיונה, שגובהה 35 מטר ואורכה יותר מ-250 מטר, היא שריד לחולות הנודדים של מישור החוף. צורתה סהר, ולכן קוראים לה גם סהרון.
הדיונה היא שריד כמעט אחרון לחולות הלבנים של מרכז הארץ. הכניסה ל"פארק החולות" בו היא ממוקמת, נמצאת דרומית לגשר עד הלום וכוללת עצי שקמה שנטועים בקצה דרך העפר המובילה לדיונה.
בשנת 1994 נערך מאבק נחוש על ידי פעילים סביבתיים נגד עיריית אשדוד, אשר ניסתה בעת הוצאת תוכנית מתאר חדשה להוביל לבניה שבסופו של דבר הייתה גורמת לחיסולה של הדיונה. המאבק הצליח בצורה משמעותית, כאשר מעבר לביטול הבנייה באזור הדיונה בוטלה אף הבניה אשר חסמה את נדידת החולות המזינים את הדיונה ובאופן זה הדיונה המשיכה להתקיים.
ב-2016, עיריית אשדוד החליטה לסכל את הניסיון להכרזה על החולות כשמורת טבע תוך כדי קידום תוכניות בנייה מסיביות לאזור. ב-2021, תוכנית הבנייה ל-6,600 יחידות דיור אושרה – ובכך הגיע לקיצו השריד האחרון לקיומן של דיונות במישור החוף של ישראל.
ראו גם
חולית (גאוגרפיה)
יאנה סנזיאנה
יאנה סנזיאנה (ברומנית: Iana Sânziana) היא אלה כתונית במיתולוגיה הרומנית.
על פי גרסה אחת, יאנה סנזיאנה היא אחותו של אל השמש המאוהב בה. סנזיאנה בורחת מפניו עקב חששה מגילוי עריות. על פי האגדה, השמש חיפש אותה בין כל הכוכבים, עד שמצא אותה וביקש ממנה להינשא לו. יאנה סנזיאנה העמידה תנאי שהשמש ייצור גשר מעל הים והשמש עשה זאת, העמידה תנאי שני של יצירת גרם מדרגות אל השמים והשמש עשה גם זאת. יאנה סנזיאנה הסכימה בלב כבד וביקשה מהשמש שלכלולותיהם היא רוצה כנסייה עשויה משעווה, עם כמרים משעווה, באמצע הים. השמש עשה גם זאת וכשהם צעדו בכנסייה אל כלולותיהם הגיע אביהם, האל העליון, המיס את השעווה והכל שקע במצולות הים. האל העליון קבע לשמש וליאנה סנזיאנה (בתפקיד ירח) מסלולים מנוגדים שאף פעם לא נפגשים.
למרות הדמיון בשמות, אין קשר בין יאנה סנזיאנה ובין אילאנה קוסנזאנה.
תפוס ת'פטיש
תפוס ת'פטיש (באיסלנדית: Hetjur Valhallar - Þór) הוא סרט אנימציה ממוחשבת איסלנדי משנת 2011.
תקציר העלילה
ת'ור הוא נפח שחי עם משפחתו בכפר קטן באושר, עד שבמקרה מגיע אליו כלי הנשק החזק בעולם "פטיש המחץ". קצת מאוד זמן אחרי שהוא מוצא את הפטיש הוא מוצא את עצמו נלחם עם יצורים דוממים של המלכה המרשעת, הל, שרוצה להשתלט על העולם. הל ויצוריה מקפיאים כל מקום שעוברים בו בניצחון ומצליחים לשים יד על הפטיש. גם כשהכל היה נראה אבוד, העזרה הגיעה מהמקום הכי לא צפוי: ת'ור יוצא למאבק האחרון, להשיב את פטיש המחץ ואת השליטה אליו.
הפקת הסרט בעברית
את גרסת הסרט בעברית ביים דן שצברג והפיקו אמי בכר, גילי בכר, יעל אללוף ודן שצברג.
כימוס
כּימוּס (או אֶנְקַפְּסוּלַצְיָה, מאנגלית: Encapsulation) הוא מאפיין חשוב בתכנות ובמיוחד בתכנות מונחה-עצמים המתייחס לאריזה של מידע עם הפעולות שפועלות על המידע הזה כיחידה אחת (קפסולה, או כמוסה בעברית). כימוס מאפשר יצירת יחידת תוכנה (מודול) בעלת ממשק מוגדר לשאר חלקי התוכנה. בדר"כ כימוס יכלול גם הסתרת מידע, דהיינו, הגבלה מפני גישה ישירה לחלק מרכיבי האובייקט שאינם שייכים לממשק המוגדר, כך שניתן לשנות רכיבים אלו מבלי שיהיה צורך לשנות את שאר חלקי התוכנה. בדר"כ בשפות תכנות בעלות כימוס, אפשר להגדיר הרשאות גישה לאלמנטים שונים ביחידה. לדוגמה, ניתן להגדיר שפונקציה מסוימת ניתנת לגישה מכל מקום בקוד או רק מתוך הקוד של אותה יחידת תוכנה.
הכימוס בא לענות על מספר בעיות: 1) חלקי קוד שניתן לראותם כחלק ממושג אחד מפוזרים במקומות רבים, כך שקשה להבין את טיפול הקוד במושג וקשה לשנות אותו. וכן קשה להעביר אותו לשימוש בפרויקטים אחרים. 2) בעיה של חוסר תיחום של קוד בתכנות פרוצדורלי, שבו משתנה אחד היה נגיש לכל מרחב הקוד, וכאשר נעשה בו שינוי או הוספו פונקציות שהתייחסו למשתנה שכבר קיים, הדבר גרם לכך שהקוד השתנה ללא בקרה, והשפיע על פונקציות אחרות ללא כל כוונה. הכימוס מסייע בבניית תוכנה בצורה מודולרית. מכיוון שליחידת התוכנה ממשק מוגדר, שאר הקוד אינו מסתמך על המימוש הפנימי שלה. הדבר מאפשר שינוי של המימוש הפנימי ללא שינוי של שאר התוכנה. יתרון נוסף של שימוש בכימוס הוא האפשרות להשתמש ביחידות תוכנה סגורות בלי צורך להבין את פרטי המימוש. יחידת התוכנה משמשת מעין "קופסה שחורה" או "קפסולה" עם מתגים. המשתמש צריך ללמוד רק איך להפעיל את המתגים ואינו צריך לדעת מה יש בתוך הקופסה.
דוגמה
הדוגמה הבאה מדגימה איך כימוס מאפשר שינוי מימוש פנימי ללא שינוי הקוד החיצוני. הקוד הבא ב-C++ מתאר מחסנית הממומשת באמצעות תור סטנדרטי:
ניתן לשנות את המימוש הפנימי לרשימה משורשרת:
כל קוד שמשתמש במחסנית יפעל באופן זהה על שתי הגרסאות שלה. לדוגמה:
למרות שההתנהגות תהיה זהה בשתי הגרסאות, ייתכנו הבדלים בזמני הריצה.
כימוס אפשרי גם בשפות שאינו מונחות עצמים. בשפת C למשל, ניתן להגדיר מבנה (struct) בממשק הציבורי כ opaque data type באמצעות קובץ header יחד עם אוסף פונקציות שפועלות על ה-type וזאת מבלי שמסופקת למשתמש ה-type דרך לגשת לפריטי מידע או לפונקציות שמתכנן ה-type מעוניין להסתיר.
משתמשי ה-type יכולים להשתמש בפונקציות של האובייקט להקצאה של אובייקטים ולפעולות שהוגדרו עליהם בממשק הציבורי. התוכן והמימוש של ה-type נגיש אך ורק למימוש שלו. משתמשי ה-type אינם יכולים לגשת ישירות לתוכן שלו. קוד המימוש של קובץ ה-header מגדיר את התוכן של ה-type.
דוגמאות מתחומים הנדסיים אחרים
למרות שכימוס הוא מונח מתחום התוכנה, הרעיון של יצירת יחידה סגורה עם מימוש מוסתר וממשק מוגדר, אופייני לכל תחומי ההנדסה. לדוגמה, לגלגל של רכב משפחתי מסוג מסוים, יש ממשק ידוע של חיבור לרכב (לדוגמה, ארבעה ברגים בגודל ומרחקים מוגדרים). ישנם מספר יצרני גלגלים שנבדלים ביניהם בחומרים ובטכנולוגיה בה הם משתמשים. כל אותם גלגלים שומרים על אותו הממשק כלפי הרכב. העובדה שהם כולם עונים לאותו ממשק, היא זאת המאפשרת לבעל הרכב לבחור להרכיב כל אחד מהם.
דוגמה נוספת: טלפון ביתי. יש הרבה מאוד סוגים של טלפונים ביתיים אבל לכולם יש אותו חיבור לקו החיצוני (במקרים מסוימים יש מספר קטן של חיבורים אפשריים). הממשק של הטלפון כלפי השקע שבקיר מוגדר היטב והוא זה שמאפשר למשתמשים לבחור את הטלפון החביב עליהם.
נקודה חשובה בדוגמאות אלה היא שכל צד מסתמך רק על הגדרות הממשק ומשאיר את כל הפרטים האחרים כדרגות חופש. שקע הטלפון לדוגמה, מניח רק הנחות מסוימות על צורת התקע ועל פרוטוקול התקשורת. הוא אינו מניח דבר על החומרים מהם עשוי הטלפון, אופן מימוש הפרוטוקול וכו'. אי הסתמכות על דבר מלבד הממשק מאפשר שינוי של כל דרגות החופש ללא צורך בשינוי של השקע עצמו.
כימוס והורשה
הכימוס כולל הסתרת מידע שמטרתה היא להסתיר פרטי מימוש מקוד חיצוני. בהקשר זה, לא תמיד ברור אם קוד מחלקה יורשת נחשב פנימי או חיצוני. מצד אחד, ייתכן שקוד המחלקה היורשת נכתב על ידי מתכנת אחר שאינו בקיא בפרטי המימוש של מחלקת הבסיס. מצד שני, המשתנים של מחלקת הבסיס מהווים חלק מהמחלקה היורשת. שפות תכנות מסוימות, מאפשרות שליטה על רמת הכימוס ביחס למחלקה יורשת. ב-Java וב-C++ לדוגמה, ניתן להגדיר אלמנטים במחלקה כ-protected וכ-private. אף על פי ששתי הרשאות הגישה האלה, מסתירות את המימוש הפנימי מקוד חיצוני, רק הראשונה איננה מסתירה אותו ממחלקות יורשות.
Wild Child
Wild Child (בעברית: ילד פראי) הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן החמישי שלה, A Day Without Rain. השיר יצא לאור ב-4 בדצמבר 2001, על ידי חברת התקליטים האחים וורנר, כסינגל השני והאחרון מתוך האלבום. הוא הופץ כסינגל שנה לאחר צאתו של האלבום.
השיר הגיע למקום העשירי במצעד הסינגלים הפולני.
הוצאה
בגרמניה, יפן וקוריאה, הסינגל פורסם רק בפורמט של קומפקט דיסק; בממלכה המאוחדת, הוא פורסם בנוסף גם בפורמט של קלטת שמע. הבי-סייד שלו, "Midnight Blue" עובד מאוחר יותר ונכלל כשיר הנושא באלבום האולפן של אניה מ-2008,. אניה ביצעה את השיר בפרס דיסק הזהב של יפן לשנת 2001, לאחר שקיבלה פרס בקטגוריית "אלבום הפופ הבין-לאומי הטוב ביותר של השנה", עבור A Day Without Rain. ברחבי העולם, זכה "Wild Child" להצלחה כאשר דורג בחמישה מצעדים בסך הכול.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-68 מיליון השמעות.
וידאו קליפ
הווידאו קליפ הרשמי של השיר הועלה לערוץ היוטיוב של אניה ב-22 באוקטובר 2008. הוא צבר למעלה מ-8 מיליון צפיות.
כוח עילוי
עילוי הוא סך כל הכוחות האווירודינמיים או ההידרודינמיים הפועלים על גוף הנמצא בתנועה ביחס לזורם (גז או נוזל) בו הוא שרוי, ומאונכים לכיוון תנועתו. העילוי מאפשר בין היתר לגופים כבדים מן האוויר לעוף.
ישנם מספר הסברים לקיומו של כוח העילוי, והסברים אלה בדרך כלל מציגים פנים שונות של אותם עקרונות פיזיקליים בסיסיים. כוח העילוי נובע, בין היתר, מהפרש הלחצים המופעלים על הגוף הנתון על־פי עקרון ברנולי, כמוסבר להלן. לפי עיקרון זה, ערכו של סכום הלחצים הדינמיים והסטטיים באזור מסוים קבוע. הלחץ הסטאטי מופנה לכל הכיוונים במרחב, ובכלל זה כלפי מעלה. לעומתו, הלחץ הדינמי אינו איזוטרופי וכיוונו תלוי בכיוון התנועה ביחס לזורם. כתוצאה מהפרשי המהירויות של הזורם (או של כל חומר אחר בו נע הגוף) מעל המשטח האווירודינמי, ובהשוואה למהירות התנועה שמתחת למשטח האווירודינמי, עולה הלחץ הדינמי על חשבון ירידה בלחץ הסטטי בחלק העליון של פרופיל הגוף הנע, וכל זאת בהשוואה ללחץ בחלקו התחתון. התוצאה של תהליך זה מביאה להפרש משמעותי בין הלחץ הסטטי מעל הפרופיל לבין הלחץ הסטטי מתחת לפרופיל הגוף הנע, והפרש זה הוא הגורם העיקרי ליצירת כוח העילוי. הסיבה להפעלת כוח העילוי כלפי מעלה מוסברת בכיוון פעולתו של הלחץ הסטטי, וכיוון שלחץ זה פועל לכל הכיוונים וגם כלפי מעלה, וכפי שהוסבר הלחץ הסטטי שמתחת לגוף גדול מזה שמעליו, נוצר כוח העילוי המעלה את הגוף.
הדוגמה לכוח העילוי היא עפיפון הקשור לחוט, שבאמצעותו, ובאמצעות הרוח הפועלת על העפיפון - עולה לאוויר. במקרה זה סכום הכוחות הפועלים על העפיפון מסתכמים מחלוקה אופקית ואנכית של כוחות הרוח הפועלים לדחיפת העפיפון כלפי מעלה, ולעומתם - כוחות החוט, שאף הם מחולקים לחלק האופקי ולחלק האנכי הפועל על העפיפון. בסיכומם של הכוחות הפועלים על העפיפון מאזנים הכוחות האופקיים אלה את אלה, ואילו סיכום הכוחות האנכיים מביא לעילוי העפיפון.
תנועה בתוך זרימה
באוויר (ולמעשה בכל זורם), כוח נוצר כאשר קו זרימה עובר בסביבה של פרופיל אווירודינמי ומוסט כלפי מטה. הכוח שגרם להסטת קו הזרימה כלפי מטה נובע מהמפגש עם הפרופיל האווירודינמי, וכוח שווה ומנוגד לו (על פי חוקי ניוטון) מופעל על הפרופיל האווירודינמי כלפי מעלה. זו הפיזיקה שמאחורי מעוף צלחת מעופפת. הסטת האוויר כלפי מטה יוצרת עילוי על הגוף שהסיט את האוויר היא תופעה מוכרת הנקראת הסטה מטה (Downwash).הסטת קו הזרימה כלפי מטה אינה נובעת כתוצאה מ"התנגשות" של מולקולות האוויר בפרופיל והסטתן כלפי מטה מהחלק התחתון שלו, ההסבר הנכון הוא שקווי הזרימה עוקבים אחרי שני צדדי הפרופיל האווירודינמי, וכתוצאה מצורת הפרופיל הזרימה מוטה כלפי מטה. למעשה, האצת הזרימה על ידי הפרופיל מתוארת גם כ"סיבוב" שהפרופיל מפעיל על הזרימה, וניתן לראות זאת גם במערבולות שנוצרות במורד הזרימה.
למעשה, כמעט כל גוף, שיוצב בזווית ביחס לזרימה, יגרום ליצירת עילוי. אולם, רוב הצורות ייצרו באותו אופן גם מידה לא קטנה של גרר, ולפיכך הגוף יהיה לא יעיל אווירודינמית במובן של יחס עילוי לגרר. האתגר העיקרי של מתכנני פרופיל אווירודינמי הוא ביצירת פרופיל שיוצר יחס גבוה בין עילוי לגרר.ניתן למדוד את עוצמת העילוי על בסיס מודל זה. הכוח הפועל על הכנף הוא בדיוק הפוך לנגזרת בזמן של תנע האוויר. במנהרת רוח, גודל המהירות וכיוונה של זרימת האוויר ניתנים למדידה (למשל במד פיטו, או במד מהירות מבוסס לייזר־דופלר), ומכאן שניתן למצוא את השינוי בתנע ומכאן גם את עוצמת כוח העילוי.
עקרון ברנולי
בקצרה, עיקרון ברנולי אומר שסכום הלחץ הסטטי והלחץ הדינמי הוא קבוע. כלומר, כאשר הלחץ הסטטי יורד הלחץ הדינמי עולה - ולהפך; אך סכומם משתמר.
על פי עקרון ברנולי בזרימה, הגדלה של מהירות הזרימה תגרום לירידה בלחץ. בזרימה ללא חיכוך, קיים קשר הדוק בין עקרון ברנולי לבין חוקי ניוטון ולעקרון שימור האנרגיה הנובע מהם. ההסבר על פי עקרון ברנולי נכון, אולם פעמים רבות מוסיפים להסבר זה הנחות לא נכונות, שמסלפות את המודל הנכון:
ברמודה
ברמודה (באנגלית: Bermuda) היא טריטוריה אוטונומית של הכתר הבריטי, הממוקמת על קבוצת איים באוקיינוס האטלנטי. האיים השוכנים על הר ימי משלהם. הם כוללים מספר איים מרכזיים, המוקפים על ידי מספר לא מבוטל של איים קטנים. בקרבה הרבה ביותר לאיי ברמודה נמצאים חופי קרוליינה הצפונית שבמזרח ארצות הברית, הרחוקים מהם כ-1,000 ק"מ.
כוח עילוי
עקרון ברנולי
לאחר שהובהר כי הנחות אלה שגויות, עדיין ניתן להסביר את העילוי ככוח הנובע מהפרש הלחצים מעל ומתחת לפרופיל האווירודינמי. אם נמדוד את מהירות הזרימה בנקודות שונות על פני הפרופיל (הן מעליו והן מתחתיו) ונשתמש במשוואת ברנולי לחישוב הלחץ נגלה שאכן קיים הפרש מהירויות הגורר הפרש לחצים ובעקבות זאת פועל כוח עילוי על הפרופיל האווירודינמי. עם זאת, עקרון ברנולי משמש אך ורק למדידת כוח העילוי באופן שהוסבר, אבל אינו מסביר מדוע הזרימה מאיצה באופן שונה סביב הפרופיל האווירודינמי. אם מניחים כי הזרימה היא זרימה פוטנציאלית, חישוב שקול הכוחות האווירודינמיים (עילוי וגרר) על הכנף נתון על ידי המשוואה הבאה:
ברמודה
ברמודה היא אחד מקודקודיו של משולש ברמודה, בנוסף לחוף המזרחי של פלורידה ופוארטו ריקו.
כוח עילוי
עקרון ברנולי
כאשר: במילים אחרות, נוסחה זו אינה מביאה בחשבון אפקטים של ערבוליות הזרימה (vorticity), חיכוך ודחיסות. בעיקר לא נכון להזניח את הערבוליות שהיא הגורם המרכזי המסביר את העילוי של כנף בזוויות התקפה גבוהות, של כנפי דלתא ושל כנפיים משוכות לאחור.
ברמודה
ברמודה היא מושבה אוטונומית של הכתר הבריטי ומהווה כיום אחד ממקלטי המס הגדולים בעולם.
כוח עילוי
סירקולציה
אופן שלישי להסביר ולחשב את העילוי הוא על ידי מבנה מתמטי הנקרא סירקולציה. הסבר זה שימושי יותר לאנשים העוסקים בחישובים אווירודינמיים ופחות כהסבר פשוט לאנשים חסרי רקע מתמטי או אווירודינמי. סירקולציה מוגדרת כאינטגרל קווי של מהירות האוויר, במסלול סגור סביב גבולותיו של הפרופיל האוורודינמי. ניתן להבין זאת כשקול ה"סיבוביות" (או ערבוליות) של האוויר סביב הפרופיל. אם הסירקולציה ידועה, אזי העילוי יכול להיות מחושב באמצעות הנוסחה הבאה:
כאשר:
ברמודה
היסטוריה
במאה ה-18 הייתה ברמודה למעצמת סחר בתחום ייצור ושיווק המלח. אחד מיעדי הסחר הגדולים שלה היו שלוש עשרה המושבות, לימים ארצות הברית. החרם הכלכלי שהטיל הקונגרס הקונטיננטלי בשנת 1774 על סחר עם הממלכה הבריטית, פגע קשות בברמודה. במאה ה-19 פורסמה ברמודה באופן לא מחמיא בגלל סחר העבדים שהיה נהוג בה, בזכות ספרה רב המכר של מרי פרינס משנת 1831.
כוח עילוי
סירקולציה
משפט הלמהולץ קובע כי הסירקולציה היא גודל קבוע, בשל חוק שימור התנע הזוויתי. לפיכך, מטוס במנוחה אינו מפעיל סירקולציה וכאשר מהירות הזרימה גדלה ביחס למטוס, נוצרת מערבולת (Vortex), שנקראת מערבולת התחלתית, בחלקו האחורי של הפרופיל האווירודינמי, בשל אפקטים של חיכוך הזרימה בשכבת הגבול עם הפרופיל. לבסוף, המערבולת ההתחלתית מתנתקת מהפרופיל האווירודינמי ונסחפת במורד הזרימה. בשל משפט הלמהולץ, הסירקולציה סביב הפרופיל האווירודינמי חייבת להיות שווה והפוכה למערבולת ההתחלתית (כדי לשמור על שקול ששווה לאפס, כפי שהיה כשהמטוס היה במנוחה). תאורטית, המערבולת הזו כלואה במשטח הפרופיל האווירודינמי ויוצרת מסלול סגור, אלא שלמעשה מערבולת זו נסחפת גם היא עם הזרימה אל מאחורי המטוס, אולם די בכך כדי ליצור עילוי על הכנף.
נוסחת העילוי ומקדם העילוי
כח העילוי מחושב על פי הנוסחה הבאה -
ברמודה
היסטוריה
בתקופת מלחמת העולם השנייה הפכו איי ברמודה לבסיס צבאי חשוב, לאור מיקומם האסטרטגי באוקיינוס האטלנטי. בשנת 1941 נחתם הסכם בין בריטניה לבין ארצות הברית לפיו תמורת אוניות צי תקבל ארצות הברית זכות להקמת בסיס ל-99 שנה. הבסיס, ששטחו 5.8 קמ"ר, הוקם על שטח שרובו יובש. החל מ-1 בספטמבר 1995 נסגרו הבסיסים בברמודה, הן של ארצות הברית, כמו גם של בריטניה וקנדה. מחלוקת הנוגעת לעניינים סביבתיים מונעת החזרה רשמית של השטח לממשלת ברמודה.
באפריל 1943 התקיימה בברמודה ועידת ברמודה לשם דיון בנושא "הפליטים המדיניים", שם שנבחר כדי לא לציין את יהדותם של הפליטים שלשם מציאת פתרון לבעייתם התכנסה מלכתחילה הוועידה. לוועידה לא היו תוצאות מעשיות.
כוח עילוי
נוסחת העילוי ומקדם העילוי
מקדם עילוי הוא מספר חסר ממדים המבטא את היחס שבין הכוח הפועל על הכנף בכיוון האנכי לבין שטח הכנף, חצי ריבוע מהירות הטיסה וצפיפות האוויר. מקדם העילוי מושפע בעיקר מהפרופיל האווירודינמי ומזווית ההתקפה של הכנף והוא מחושב באמצעות ניסוי, זווית התקפה גבוהה מדי עלולה לגרום להזדקרות.
שימוש במקדם העילוי מסייע בהבנת ההשפעה של צפיפות האוויר, מהירות הטיסה, ושטח הכנף על העילוי. וכן מאפשר לבצע חישוב מדויק של העילוי שתיצור כנף מסוימת במצב נתון, אך הוא אינו מסייע בהבנה אינטואיטיבית של העילוי ולא מספק כלים לחישוב מקדם העילוי של פרופיל כנף אלא באמצעות ניסוי.
ברמודה
גאוגרפיה
ברמודה כוללת כ-180 איים ומשתרעת על פני שטח כולל של 53.3 קמ"ר. האי הראשי נקרא לעיתים ברמודה. שמונה מהאיים הגדולים של ברמודה מחוברים ביניהם באמצעות גשרים, והם האיים המיושבים.
כוח עילוי
אפקט קואנדה
ג'ף רסקין וחוקרים נוספים טוענים שנדרש להשתמש באפקט קואנדה כדי להסביר את היווצרות עילוי על פרופיל אווירודינמי. הם טוענים שהיצמדות הזרימה אל "עקמומיות הפרופיל" האווירודינמי בחלק שמעל לפרופיל נובעת ברמה המיקרוסקופית מאפקט קואנדה, ושבלעדיו היה נוצר מצב קבוע של הזדקרות. לעומתם, רוב החוקרים מסתפקים בהסברים שניתנו עד כה כדי לחשב ולמצוא את העילוי הנוצר, כשלדעתם אפקט קואנדה אינו נחוץ. עם זאת, תומכי השימוש באפקט מצדיקים את השימוש בו כדי לנתח את העילוי המתפתח על גופים אווירודינמיים ייחודיים, כגון מדפים ואמצעי הגברת עילוי נוספים.
בספרים רבים ובכנסים מדעיים שנוגעים בנושאי תעופה וטיסה נפוץ עדיין ההסבר השגוי הנקרא "עקרון זמן המעבר השווה", הקובע שחלקיקי זרימה, שהפרופיל האווירודינמי מפריד ביניהם, ייפגשו שנית בסיום הפרופיל האווירודינמי באותו זמן. כלומר, החלקיק שמעל הפרופיל יעבור דרך ארוכה יותר בשל עקמומיות משטח הפרופיל מהחלקיק שיעבור מתחת לפרופיל, ובשל הזמן השווה מהירותו הממוצעת של החלקיק העליון תהיה גבוהה יותר, הלחץ שיופעל מעל הפרופיל נמוך יותר (עקרון ברנולי) ומכאן הפרש הלחצים המסביר את העילוי. על אף שהסבר זה הוא הנפוץ ביותר, הוא לא ההסבר היחיד לעילוי הכנף, תופעה נוספת היא החוק השלישי של ניוטון, חוק הפעולה והתגובה, הכנף פוגשת את זרם האוויר בזווית מסוימת (זווית התקפה), זרם האוויר הפוגע בחלק התחתון של הכנף מוסט מטה וכתוצאה מכך הכנף מוסטת מעלה, תופעה זו תורמת לעילוי ומסבירה בין היתר את התופעה של עילוי כאשור המטוס טס הפוך, למטוסים ארובטיים יש פרופיל סימטרי והעילוי הנוצר גם מהפרש הלחצים הנובע מכך שהכנף פוגשת את זרם האוויר בזווית מסוימת הלא היא זווית ההתקפה, הפרופיל סימטרי כדי לאפשר למטוסים אלו טיסה הפוכה בזויות התקפה קטנה יותר, כמו כן למטוסים הטסים במהירויות גבוהות מאוד יש פרופיל כנף בעל עקימון קטן- הכנף דקה יותר, ניתן להבחין בכך כאשר מטוסים אלו טסים במהירות נמוכה והעילוי הנוצר כתוצאה מהעקימון אינו מספק ועל כן הפיצוי באבדן העילוי הנובע מעיקרון ברנולי נעשה על ידי הגדלת העילוי הנובע מחוק הפעולה והתגובה של ניוטון על ידי טיסה בזווית התקפה גבוהה, לצופה מהצד נראה שהמטוס טס עם ״אף״ גבוה יחסית ביחס לאופק.
ברמודה
גאוגרפיה
האקלים בברמודה הוא אקלים סובטרופי גשום על גבול אקלים טרופי. ברמודה מחוממת על ידי זרם הגולף. הטמפרטורה באיים קרה יותר בחודשים ינואר עד מרץ. הטמפרטורה הנמוכה ביותר שנמדדה באיים הייתה של 6°C. הטמפרטורה הגבוהה ביותר שנמדדה בברמודה הייתה של 34°C באוגוסט 1989.
כיפה (אסלאם)
כיפה (בערבית: طاقية, טאקיה) או אראקין (בפרסית: عرقچین) הוא כיסוי ראש קצר ומעוגל. לעיתים קרובות הכיפה נלבשת למטרות דתיות. המוסלמים מאמינים כי הנביא האסלאמי מוחמד נהג לשמור את ראשו מכוסה, מה שהופך את הכיפה למוסטהאב (כלומר, ראוי לשבח לכסות את הראש עם כיפה על מנת לחקות אותו). גברים מוסלמים נוהגים לחבוש את הכיפות במהלך צלאה.
הכיפה יכולה להיות בכל צבע. עם זאת, במיוחד במדינות ערב, כאשר שמים את הכיפה מתחת לכאפייה, הכיפה נהוגה להיות בצבע לבן. חלק מהמוסלמים שמים טורבן סביב הכיפה, המכונה "עמאמה" בערבית, דבר שנעשה לעיתים קרובות על ידי מוסלמים שיעים וסונים. בארצות הברית ובבריטניה, תקיה מכונה בדרך כלל "כופיס".
טופי
טופי היא סוג של כיפה אסלאמית, אשר נהוג לחבוש בפקיסטן, בבנגלדש, בהודו ובאזורים אחרים ונוספים בדרום אסיה. סוגים רבים ושונים של כיפות טופי כוללים את כובע סינדהי, אשר נהוג לחבוש בסינד ואת הטופי הסרוג הנלבש לעיתים קרובות בתפילות צלאה.
כיפת הטופי נלבשת לעיתים קרובות עם שלוואר קמיז, שהיא התלבושת הלאומית של פקיסטן.
התעמלות קבוצתית אסתטית
התעמלות קבוצתית אסתטית (באנגלית: AGG) הוא תחום התעמלות שפותח מ"התעמלות נשים" (בפינית: naisvoimistelu) שמקורה בפינלנד. הענף מזכיר את ההתעמלות האומנותית, אך ישנם כמה הבדלים משמעותיים: בהתעמלות אסתטית הדגש הוא על תנועת גוף גדולה ורציפה והקבוצות גדולות יותר. צוותי ההתעמלות האסתטית מורכבים לרוב מ-6-10 מתעמלות, וחלק מקבוצות הילדים גדולות אף יותר. יתרה מזאת, אין שימוש באביזרים (כגון: כדור, סרט, וחישוק) בתחרויות בינלאומיות.
הספורט דורש איכויות גופניות כמו גמישות, שיווי משקל, מהירות, חוזק, קואורדינציה ותחושת קצב בהן מודגשות תנועות הגוף בזרימה, באקספרסיביות ובאסתטיקה. ביצוע טוב מתאפיין באחידות ותזמון. תוכנית התחרות מורכבת מתנועות גוף מגוונות ורבות, כמו גלי גוף ונדנדות, איזונים וסיבובים, קפיצות וניתורים, צעדי ריקוד והרמות.
הפדרציה הבינלאומית להתעמלות אסתטית בקבוצות (IFAGG) הוקמה בשנת 2003. בפדרציה חברות בין השאר אוסטרליה, אוקראינה, איטליה, איי פארו, אסטוניה, ארצות הברית, בולגריה, דנמרק, הונגריה, יוון, יפן, מקסיקו, ניו זילנד, פינלנד, צ'כיה, צרפת, קנדה, רוסיה, וספרד.
קטגוריות גיל
בהתעמלות אסתטית הקבוצות מתחרות בקטגוריות הגיל הבאות:
בנוסף, קיימת קטגוריית סטודנטים באוניברסיטה בה מתעמלות צריכות להיות בגיל 17 ומעלה. רק המתעמלים בקטגוריית הנערות והבוגרות מתמודדות בתחרויות בינלאומיות בקטגוריה A, כמו אליפות העולם.
אליפויות בינלאומיות
התחרויות הבינלאומיות בהתעמלות קבוצתית אסתטית מחולקות לתחרויות בקטגוריית A הכוללות אליפות עולם, אליפות יבשתית, תחרויות גביע העולם, תחרויות גביע האתגר (לנערות), ותחרויות בקטגוריית B הכוללות למשל תחרויות בינלאומיות לילדים.
התעמלות קבוצתית אסתטית היא תחום שאינו מוכר כיום על ידי התאחדות ההתעמלות הבינלאומית. אליפות העולם מאורגנת מדי שנה מאז שנת 2000 על ידי הפדרציה הבינלאומית להתעמלות קבוצתית אסתטית(IFAAG).
עיצורים מסודקים
עיצורים מסודקים (Ejective) הם עיצורים סותמים לא ריאתיים שבמהלך הגייתם זרם האוויר מווסת באמצעות פיקת הגרון ולא באמצעות הריאות. עיצורים מסודקים הם לרוב גרסאות לא ריאתיות של עיצורים סותמים אטומים או עיצורים חוככים אטומים. העיצור המסודק הנפוץ ביותר הוא הווילוני.
ג'ינאיצ'י קוסאקה
ג'ינאיצ'י קוסאקה (ביפנית: 草鹿 任一; 7 בדצמבר 1888 – 24 באוגוסט 1972) היה אדמירל בצי הקיסרי היפני במהלך מלחמת העולם השנייה.
ביוגרפיה
קוסאקה נולד במחוז אישיקאווה, וסיים את לימודיו באקדמיה הימית הקיסרית במחזור ה-37 במקום ה-21 מתוך 179 צוערים. לאחר מכן שירת כפרח קצונה על סיפון הסיירות "סויה" ו"צ'יודה", ולאחר שקיבל את דרגת האנסיין שירת בסיירת "טוקיווה" ובאוניית המערכה "אקי". לאחר שקיבל דרגת לוטננט שירת קוסאקה על סיפון הסיירת "אסאמה", אונייה המערכה "קאשימה" והמשחתת "המקאזה". לאחר מכן למד במכללת המטה של הצי הקיסרי, וב-1921 קיבל דרגת לוטננט קומנדר ונשלח לשמש סגן קצין בקרת אש באוניית המערכה היאיי, ולאחר מכן קצין בקרת אש באוניות המערכה "יאמשירו" ו"נאגטו".